สวัสดีค่ะ อยากถามเรื่องตามหัวข้อเลยค่ะ คือว่าเมื่อวานมีเพศสัมพันธ์กับแฟนครั้งที่สอง สวมถุงยางแต่เหมือนว่าถุงมันจะหลวมเพราะหนูรู้สึกได้อ่ะค่ะแล้วแฟนหนูก็เสร็จไปสองรอบแล้วแต่ละรอบเปลี่ยนถุงใหม่ทุกครั้ง พอครั้งที่สามเค้าก็เปลี่ยนถุงใหม่แล้วให้หนูนั่งคร่อมค่ะ พอสักพักเค้าก็บอกว่าเสร็จเเล้ว แบบนี้จะมีโอกาสที่อสุจิจะไหลย้อนออกมาตรงโคนเเล้วเข้าไปในช่องคลอดไหมคะ แล้วจะท้องไหมคือหนูกังวลมากๆเลยค่ะ แล้วก่อนหน้านี้ตอนที่เริ่มมีเพศสัมพันธ์กันเค้าให้หนูจับน้องชายค่ะ มีน้ำออกมาเล็กน้อยแต่ไม่น่าใช่น้ำอสุจิ แล้วหนูก็เช็ดมือจนแห้งประมาณสองสามนาทีหลังจากนั้นหนูก็เผลอเอานิ้วสอดไปอวัยวะเพศหนูแบบนี้เสี่ยงท้องไหมคะ
สวัสดีค่ะ การมีเพศสัมพันธ์โดยใส่ถุงยางอนามัยป้องกัน หากใช้ได้อย่างถูกต้อง โอกาสในการตั้งครรภ์ก็ถือว่ามีน้อย แต่ก็ยังมีได้ และหากใช้ถุงยางอนามัยไม่ถูกต้อง คือถุงยางมีขนาดที่ไม่พอดีกับอวัยวะเพศชาย โอกาสในการตั้งครรภ์ก็จะมีมากขึ้นได้ค่ะ ดังนั้น หากกังวล ก็อาจพิจารณาทานยาคุมฉุกเฉินป้องกันไว้ค่ะ โดยควรรีบทานให้เร็วที่สุดหลังจากที่มีเพศสัมพันธ์ เพื่อให้ยาเกิดประสิทธิภาพสูงสุดค่ะส่วนการที่มือเปื้อนน้ำหล่อลื่นของฝ่ายชาย และได้เช็ดมให้แห้งแล้ว นำมาสอดใส่เข้าช่องคลอด โอกาสในการตั้งครรภ์จากการกระทำนี้ ถือว่าไม่มีค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ซึ่งดีกว่าถุงยางอนามัยค่ะ